Caso del metílico

Lo caso del metílico es lo nom popular d'un afaire d'intoxicacion alimentària que se debanèt en Espanha a la prima de 1963. Toquèt principalament Galícia e leis Illas Canàrias onte plusors personas consomèron de bevendas alcoolizadas elaboradas a partir de metanòl per una companhiá de Vigo. Lo bilanç oficiau foguèt de 51 mòrts e de 9 personas emborniadas. Pasmens, mai d'un estudi estima lo nombre vertadier de victimas a plusors miliers.

L'origina de l'intoxicacion èra l'utilizacion de metanòl, compausat que còsta ben mens car que l'etanòl mai qu'es fòrça toxic per l'èsser uman(fr) INRS, Fiche toxicologique FT5 « Méthanol », edicion 2009., per divèrsei companhiás qu'aprofichèron la manca de contraròtles eficaç de part deis autoritats. Lei responsables principaus foguèron jutjats en 1967. Onze personas foguèron condamnadas a de penas anant d'una a dètz-e-nòu annadas de preson e a 20 milions de pesetas d'indemnitats. Pasmens, aquelei sòmas foguèron jamai pagadas car lei copables foguèron declarats insolvables e lei penas foguèron rapidament reduchas. En particular, leis instigators de la frauda, Rogelio Aguiar e Román Lago, foguèron respectivament liberats en 1972 e 1974. 

 Liames intèrnes 

 Escàndol de l'òli fraudada, autre afaire d'intoxicacion alimentària en Espanha (1981).
 Etanòl.
 Metanòl.

 Bibliografia 

 (es) Fernando Méndez, Caso Metílico, .
 (es) Fernando Méndez, 50 años envenenados, Sotelo Blanco, 2013.
 (gl) Fernando Méndez, Historia dun crime. O caso do metílico, Galaxia, 1998.
 (es) Fernando Méndez, Mil muertos de un trago, Península, 1998.

 Nòtas e referéncias